**Tisztelt Látogató!**

1. A látogatás zavartalan lebonyolítása érdekében az intézet területére élelmiszert nem hozhat és a látogatás során nem is vásárolhat hozzátartozójának.

2. A látogatás befejezése után a körletre semmi sem vihető fel, ezért az átadni szánt tárgyakat levélben vagy csomagban küldje be.

3. Felhívom figyelmét, hogy az 1995. évi CVII. törvény felhatalmazása alapján az intézetbe belépő személy ruházata és csomagjai átvizsgálhatók, vele szemben kényszerítő eszköz alkalmazható, ha:

- a fogvatartás rendjét és biztonságát sérti, vagy veszélyezteti,

- a bv. szerv rendjét, biztonságát sértő vagy veszélyeztető magatartást tanúsít,

- a személyi állomány tagja ellen támad, feladatának ellátásában akadályozza,
vagy intézkedésre kényszeríti

- a bv. szerv vagyonát rongálja és azt felhívás ellenére sem hagyja abba.

4. Szeszesital vagy bódító szer hatása alatt álló személy az intézetbe nem léphet be.

5. Bármilyen tiltott, az intézet biztonságára veszélyes tárgy, eszköz behozatala, átadása, illetve annak kísérlete tilos!

6. A bv. szerv területére nem vihető be lőfegyver, lőszer, robbanószer, szúró- vagy vágóeszköz, alkohol, kábítószer, a közbiztonságra, valamint egyéb, a bv. szerv rendjére és a fogva tartás biztonságára veszélyes tárgy.

7. A tiltott tárgy előtalálását követő **következmények** lehetnek:

- az intézet korlátozhatja (biztonsági beszélőfülkés látogató fogadás elrendelésével), egyes esetekben le is

tilthatja a fogvatartott és Ön közötti kapcsolattartást,

- a fogvatartott ellen fegyelmi eljárás kerül elrendelésre, mely negatívan hathat feltételes szabadon

bocsátására,

- a fogvatartottat szigorúbb rezsimbe soroljuk, ami azt jelenti, hogy havonta kevesebb időt/alkalmat

tud látogató fogadáson eltölteni, kevesebb időt tud kapcsolattartóival hetente telefonálni,

- a jogszabályban előírt intézetelhagyási formákban nem részesülhet

8. A látogatásra érkezők a kapun kötelesek átadni az ott szolgálatot teljesítő biztonsági felügyelőnek a kiküldött látogatási engedélyt, valamint a személyazonosságukat igazoló fényképes okmányt (személyi igazolvány, útlevél, jogosítvány), ezek hiányában a látogatáson nem vehet részt.

9. Az intézetbe **be nem vihető tárgyakat** az erre a célra kialakított helyiségben, zárható **szekrényben kell** elhelyezni. A szekrények kulcsa az igénybevétel idejére önöknél marad. A szekrényben elhelyezett **tárgyakért az intézet felelősséget nem vállal**.

10. Minden látogatásra érkező **köteles** áthaladni a kapukeretes fémkeresőn. Ehhez **le kell** **venniük** magunkról az **övüket**, **kabátjukat** vagy **blézerüket**, mindenféle **fémet**, valamint hölgyeknek a **magas sarkú cipőt**, néha a **normál cipőt** is. Amennyiben a kapukeretes fémkereső jelzést ad, úgy a látogatót kézi fémkeresővel is át fogjuk vizsgálni.

11. A belépés meggyorsításának érdekében törekedjenek arra, hogy ruházatuk minél kevesebb fém tárgyat tartalmazzon!

12. A látogatás félbeszakítható, ha a fogvatartott vagy Ön a látogatás szabályait, rendjét megsértik, és azt figyelmeztetés ellenére sem hagyják abba.

13. A látogatást meg kell szakítani, ha a fogvatartott vagy Ön magatartása, viselkedése az intézet biztonságát közvetlenül sérti, vagy veszélyezteti.

14. Kisgyermekek részére a látogató helyiségben játszósarok használatára van lehetőség. **A gyermek felügyelete az Ön feladata.** Az ott elhelyezett játékokat rendeltetésszerűen kell használni, azokat az intézetből kivinni tilos!

15. A látogatás végét a reintegrációs tiszt jelzi, amelyet követően önöknek el kell hagyni a látogató helyiséget, a szekrényből személyes tárgyaikat magukhoz veszik, majd a kulcsot kifele menet leadják a kapun.

**Kérem, hogy a látogatásra vonatkozó érkezési időt pontosan tartsa be, az igazoltatás a látogatás megkezdése előtt 30 perccel történik.**

Kérem, hogy amennyiben kiskorú gyermek is érkezik a látogatásra és rendelkezik az alábbi dokumentumok közül bármelyikkel:

- személyigazolvány,

- útlevél,

- diákigazolvány

a látogatásra hozza magával és személyazonosságát azzal igazolja.

Amennyiben nem rendelkezik a felsorolt okmányokkal hozza magával a kiskorú gyermek Születési Anyakönyvi Kivonatát.

Tájékoztatom továbbá, hogy a fogvatartottak részére regisztrált kapcsolattartó televízió készüléket hozhat be szerdánként 09.00 óra és 12.00 óra között.

**Intézetparancsnok**